Diari Oficial de la Generalitat Valenciana


Sumari del DOGV 9348, del 26-05-2022 (2022/4721)

ACORD de 20 de maig de 2022, del Consell, pel qual s'autoritza una anul·lació de crèdits per import de 3.500.000 euros en el capítol 4 del programa 322.99, MRR. Emprenedoria i cooperativisme, que implica la supressió de la línia de subvenció de concessió directa S8965, «Programa suport a generadors d'ocupació i emprenedoria», de la Conselleria d'Economia Sostenible, Sectors Productius, Comerç i Treball. Expedient 11.007/22-053.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9348

Data del DOGV
:   26-05-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/4721


Data del document
:   20-05-2022

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 20 de maig de 2022, del Consell, pel qual s'autoritza una anul·lació de crèdits per import de 3.500.000 euros en el capítol 4 del programa 322.99, MRR. Emprenedoria i cooperativisme, que implica la supressió de la línia de subvenció de concessió directa S8965, «Programa suport a generadors d'ocupació i emprenedoria», de la Conselleria d'Economia Sostenible, Sectors Productius, Comerç i Treball. Expedient 11.007/22-053. [2022/4721]  
El pressupost per a aquest exercici inclou en l'annex de subvencions i transferències corrents del programa pressupostari 322.99, MRR. Emprenedoria i cooperativisme, la línia de subvenció de concessió directa S8965, «Programa suport a generadores d'ocupació i emprenedoria», dotada amb 3.500.000 euros i el beneficiari del qual és la Fundació La Florida, finançada amb fons del Pla de recuperació, transformació i resiliència, per a actuacions incloses en component 23, Noves polítiques públiques per a un mercat de treball dinàmic, resilient i inclusiu, I4, «Programa suport a generadors d'ocupació i emprenedoria».  
  
La Fundació, en data 7 de març de 2022 ha presentat a la Direcció General d'Emprenedoria i Cooperativisme un escrit de renúncia a l'esmentada subvenció que impedeix la continuïtat de les actuacions que en principi estaven previstes en el marc de l'MRR.  
Com a conseqüència, la Conselleria d'Economia Sostenible, Sectors Productius, Comerç i Treball proposa una minoració de crèdit en el capítol 4 del programa 322.99, MRR. Emprenedoria i cooperativisme, per import de 3.5000.000 euros, que implica la supressió de la citada línia de subvenció, així com la procedent anul·lació d'ingressos.  
  
No obstant això, atés que la matèria a la qual va destinada la subvenció es correspon amb els objectius assumits per l'organisme autònom LABORA-Servei Valencià d'Ocupació i Formació, es pretén que els ingressos finalistes de l'MRR anul·lats en el pressupost del citat programa, queden com a ingressos afectes a actuacions incloses en el mateix component i inversió a gestionar pel citat organisme, que de manera complementària a aquesta modificació pressupostària tramitarà una generació de crèdits finalistes de l'MRR, i en el seu pressupost.  
  
A aquest efecte, i en virtut del que es disposa en el 50 de la Llei 1/2015, d'hisenda pública, sector públic instrumental i subvencions, i en els articles 21 i 23 de la Llei 8/2021 de pressupostos de la Generalitat per a l'exercici 2022, a proposta del conseller d'Hisenda i Model Econòmic, el Consell  
  
  
ACORDA  
  
Primer  
Autoritzar una anul·lació de crèdits en el pressupost d'ingressos, en l'aplicació 402.90, per import de 3.500.000 euros.  
  
Segon  
Autoritzar una anul·lació de crèdit en l'aplicació pressupostària 59.82.27.5512.803.40.4 per import de 3.500.000 euros, que implica la supressió de la línia de concessió directa S8965, segons el següent detall:  
Tercer  
A conseqüència de l'import anul·lat es modifiquen, en l'FP3 del programa 322.99, les dades relatives a l'aplicació d'ingressos 402.90, «Transferència OOAA. MRR», que queden establides en els termes següents:  
  
Codi ingrés Origen / Destinació del Finançament Cap. Línia Import  
402.90 Transferència OA MRR 5.450.000  
 Noves polítiques públiques per a un mercat de treball dinàmic, resilient i inclusiu. 4 S5429 100.000  
 Noves polítiques públiques per a un mercat de treball dinàmic, resilient i inclusiu. 4 S8966 4.000.000  
 Noves polítiques públiques per a un mercat de treball dinàmic, resilient i inclusiu. 4 S8938 150.000  
 Noves polítiques públiques per a un mercat de treball dinàmic, resilient i inclusiu. 4 S8954 1.200.000  
  
  
València, 20 de maig de 2022  
  
La consellera secretària,  
MÓNICA OLTRA JARQUE